Саслушавши Краљеву Беседу, Народна скупштина изабрала је одбор за састав нацрта Адресе. У Адреси, која је примљена после краће дискусије, Народна скупштина налази да су „. .. херојска дела српске војске, њене славне победе и успеси на Кумавову, Прилепу, Битољу, Скадру, Једрену и Брегалници, пронела славу српског имена и донела нам признање целог културног света." Тај свет је могао да види да српски народ има несаломиву животну енергију и моралну снагу, a код нас самих у земљи оснажена је вера у саме себе. Народна скупштина је са задовољством саслушала Краљеву Реч да је Србија, за овај последњи децениј свога живота, била на добром путу, путу уставних и политичких слобода. Мудра владавина Вашег Величанства, владавина широке уставнасти и пространих политичких слобода, успела је да развије привредну делатност наше земље, да појача материјалне основе државног и социјалног живота, да одбрану земље потпуно спреми за отсудне тренутке и накнади оно што је у прошлости било пропуштено, и да утврди веру у режим правде и заковитости.. ."